
Parlamentul  României

Camera  Deputaţilor

Comisia pentru industrii si servicii





                                               Bucureşti, 11.03.2013
                                                                              Nr.23/142/2012

BIROUL PERMANENT

AL

CAMEREI DEPUTAŢILOR



Vă  înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.9/2012 privind asigurarea proprietarilor navelor în ceea ce priveşte creanţele maritime, transmis cu adresa nr.P.L.x 242  din 12 iunie 2012 şi înregistrată la comisie sub nr. 23/142/2012 din  13 iunie 2012. 

În raport de obiectul şi conţinutul său, proiectul de lege face parte din categoria legilor ordinare.

În conformitate cu prevederile art. 75 din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Camera decizională. 

PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

                                                                                                                                                                                  Bucureşti, 11.03.2013
                                                                                                                                                                         Nr.23/142/2012

P.L.x 242/2012

R A P O R T

asupra proiectului de Lege pentru aprobarea Ordonanţei de urgenţă a Guvernului nr.9/2012

privind asigurarea proprietarilor navelor în ceea ce priveşte creanţele maritime
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată pentru avizare şi dezbatere în fond cu proiectul de Lege pentru aprobarea Ordonanţei de urgenţă a Guvernului nr.9/2012 privind asigurarea proprietarilor navelor în ceea ce priveşte creanţele maritime, transmis cu adresa nr.P.L.x 242  din 12 iunie 2012.


Conform dispoziţiilor art.75 alin.(1) din Constituţia României, republicată, Camera decizională pentru acest proiect de lege este Camera Deputaţilor.

Proiectul de lege a fost adoptat de Senat, în şedinţa din 29 mai 2012.

Proiectul de lege a fost avizat favorabil de Consiliul Legislativ, cu avizul nr.265 din 30 martie 2012, cu observaţii şi propuneri, care au fost preluate de iniţiator.


Comisia juridică, de disciplină şi imunităţi a avizat favorabil acest proiect de lege, cu avizul nr.31/487 din 13 iunie 2012. 



Proiectul de lege are ca obiect de reglementare transpunerea în legislaţia naţională a prevederilor Directivei 2009/20/CE, în scopul instituirii obligaţiei proprietarilor de nave de a se asigura în ceea ce priveşte creanţele maritime, care să permită asigurarea unei mai bune protecţii a victimelor, eliminarea navelor care nu corespund standardelor, restabilirea concurenţei între operatori şi creşterea calităţii transportului comercial maritim.
Membrii Comisiei au examinat proiectul de lege supus dezbaterii, expunerea de motive, avizele comisiilor şi avizul favorabil al Consiliului Legislativ  în şedinţa din 6 martie 2012. 

În urma dezbaterilor, membrii au hotărât, în unanimitate, să propună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.9/2012 privind asigurarea proprietarilor navelor în ceea ce priveşte creanţele maritime, cu amendamente admise, care  se regăsesc în anexa care face parte integrantă din prezentul raport. 

Prin natura reglementărilor sale proiectul de lege face parte din categoria legilor ordinare. 
PREŞEDINTE,
Iulian Iancu
Consilier parlamentar, Ioan Bivolaru

Consultant parlamentar, Monica Tudor

Anexa
A M E N D A M E N T E        A D M I S E

	Nr

crt.
	Text O.U.G.nr.9/2012


	Text Senat
	Text propus de comisie

(autorul amendamentelor)
	Motivaţia

	0
	1
	2
	3
	4

	1
	
	L E G E

pentru aprobarea Ordonanţei de urgenţă a Guvernului nr.9/2012 privind asigurarea proprietarilor navelor în ceea ce priveşte creanţele maritime

	Nemodificat
	

	2
	
	Articol unic. – Se aprobă Ordonanţa de urgenţă a Guvernului nr.9 din 3 aprilie 2012 privind asigurarea proprietarilor navelor în ceea ce priveşte creanţele maritime, publicată în Monitorul Oficial al României, Partea I, nr.231 din 6 aprilie 2012.

	Articol unic. – Se aprobă Ordonanţa de urgenţă a Guvernului nr.9 din 3 aprilie 2012 privind asigurarea proprietarilor navelor în ceea ce priveşte creanţele maritime, publicată în Monitorul Oficial al României, Partea I, nr.231 din 6 aprilie 2012, cu următoarele modificări şi completări:


	

	3
	Ordonanţă de urgenţă
privind asigurarea proprietarilor navelor în ceea ce priveşte creanţele maritime

	Nemodificat
	Nemodificat
	

	4
	CAPITOLUL I: Dispoziţii generale


	Nemodificat
	Nemodificat
	


	0
	
	
	2
	3

	5 
	Art. 1 Obiectul prezentei ordonanţe de urgenţă îl constituie stabilirea, în sarcina proprietarilor anumitor categorii de nave a obligaţiei de a încheia contracte de asigurare în ceea ce priveşte creanţele maritime.


	Nemodificat
	Nemodificat
	

	6 
	Art. 2 (1)Prezenta ordonanţă de urgenţă se aplică navelor cu un tonaj brut mai mare sau egal cu 300.
(2)Prezenta ordonanţă de urgenţă nu se aplică navelor militare, navelor militare auxiliare sau altor nave deţinute de un stat sau exploatate de către acesta şi utilizate pentru un serviciu public necomercial.
(3)Dispoziţiile prezentei ordonanţe de urgenţă nu aduc atingere regimurilor juridice instituite prin următoarele instrumente:
a)Convenţia internaţională privind răspunderea civilă pentru pagubele produse prin poluare cu hidrocarburi, 1992 (CLC, 1992), prevăzută în anexa nr. 2 la Ordonanţa Guvernului nr. 15/2000 pentru aderarea României la Protocolul din 1992 pentru amendarea Convenţiei internaţionale privind răspunderea civilă pentru pagubele produse prin poluare cu hidrocarburi, 1969, încheiat la Londra la 27 noiembrie 1992, aprobată prin Legea nr. 158/2000;

b)Convenţia internaţională din 1996 privind răspunderea şi despăgubirea pentru pagubele produse în legătură cu transportul pe mare al substanţelor nocive şi potenţial periculoase (Convenţia HNS 1996);

c)Convenţia internaţională din 2001 privind răspunderea civilă pentru prejudicii provocate de poluarea cu hidrocarburi de consum de la navele maritime (BUNKERS), adoptată la Londra la 23 martie 2001, la care România a aderat prin Legea nr. 108/2009;

d)Convenţia internaţională de la Nairobi din 2007 privind scoaterea epavelor (Convenţia WRC 2007);

e)Regulamentul (CE) nr. 392/2009 al Parlamentului European şi al Consiliului din 23 aprilie 2009 privind răspunderea în caz de accident a transportatorilor de persoane pe mare, publicat în Jurnalul Oficial al Uniunii Europene, seria L, nr. 131 din 28 mai 2009, pag. 24-46.


	Nemodificat
	1. La articolul 2, alinetul (1) şi partea introductivă a alineatului (3) vor avea următorul cuprins:

„Art. 2. -  (1) Prezenta ordonanţă de urgenţă se aplică navelor maritime cu un tonaj brut mai mare sau egal cu 300.

Nemodificat

(3) Aplicarea dispoziţiilor prezentei ordonanţe de urgenţă nu poate aduce atingere regimurilor juridice instituite prin următoarele instrumente:”
Nemodificat
Nemodificat
Nemodificat
Nemodificat
Nemodificat

	De precizat că prezenta ordonanţă se referă numai la navele maritime.

Reformulare necesară pentru a deveni normă prin aplicare. În caz contrar are caracterul unei declaraţii.

	7 
	Art. 3 În sensul prezentei ordonanţe de urgenţă, termenii şi expresiile de mai jos au următoarele semnificaţii:

a)”proprietar al navei” înseamnă proprietarul înregistrat al unei nave maritime sau orice altă persoană, cum ar fi navlositorul navei nude, care răspunde de operarea navei;
b)”asigurare” înseamnă asigurarea cu sau fără franşiză şi cuprinde asigurarea de despăgubire şi alte forme efective de asigurare, inclusiv dovada deţinerii unei asigurări individuale, precum şi de garanţie financiară care oferă condiţii similare de acoperire;

c)”Convenţia din 1996” înseamnă textul consolidat al Convenţiei privind limitarea răspunderii pentru creanţe maritime, adoptată, în cadrul Organizaţiei Maritime Internaţionale, la Londra la 19 noiembrie 1976, astfel cum a fost amendată prin Protocolul din 1996, la care România a aderat prin Legea nr. 284/2006.


	Nemodificat
	2. La articolul 3, literele a) - c) vor avea următorul cuprins:

Nemodificat
“a) proprietarul navei - proprietarul înregistrat al unei nave maritime sau orice altă persoană, cum ar fi navlositorul navei nude, care răspunde de operarea navei;

b) asigurare - asigurarea cu sau fără franşiză care cuprinde o asigurare de despăgubire sau altă formă efectivă de asigurare, o asigurare individuală, ori o garanţie financiară care oferă condiţii similare de acoperire;

c) Convenţia din 1996 - textul consolidat al Convenţiei privind limitarea răspunderii pentru creanţe maritime, adoptată în cadrul Organizaţiei Maritime Internaţionale la Londra la 19 noiembrie 1976, astfel cum a fost amendată prin Protocolul din 1996, la care România a aderat prin Legea nr. 284/2006.”

	Reformularea definiţiilor conform prevederilor de tehnică legislativă.

Reformulare pentru a nu se înţelege că aceste condiţii nu trebuie aplicate cumulativ.



	8 
	CAPITOLUL II: Asigurarea pentru creanţe maritime


	Nemodificat
	Nemodificat
	

	9 
	Art. 4 Proprietarii navelor care arborează pavilionul român sunt obligaţi să deţină o asigurare care să acopere răspunderea navelor respective.


	Nemodificat
	3. Articolul 4 va avea următorul cuprins:

„Art. 4. - Art. 4 Proprietarii navelor maritime care arborează pavilionul român sunt obligaţi să deţină o asigurare care să acopere răspunderea navelor respective.”

	De precizat că prezenta ordonanţă se referă numai la navele maritime.



	10 
	Art. 5 (1)Proprietarii navelor care arborează pavilionul unui alt stat sunt obligaţi să deţină o asigurare care să acopere răspunderea navelor respective, în momentul în care acestea intră într-un port românesc.

(2)Obligaţia prevăzută la alin. (1) se aplică, în conformitate cu normele dreptului internaţional, şi proprietarilor navelor care operează în marea teritorială a României, fără a intra în vreun port românesc.
	Nemodificat
	4. Articolul 5 va avea următorul cuprins:

„Art. 5. - (1)Proprietarii navelor maritime care arborează pavilionul unui alt stat sunt obligaţi să deţină o asigurare care să acopere răspunderea navelor respective, în momentul în care acestea intră într-un port românesc.

(2)Obligaţia prevăzută la alin. (1) se aplică, în conformitate cu normele dreptului internaţional, şi proprietarilor navelor maritime care operează în marea teritorială a României, fără a intra în vreun port românesc.”

	De precizat că prezenta ordonanţă se referă numai la navele maritime.



	11 
	Art. 6 Asigurarea menţionată la art. 4 şi 5 acoperă creanţele maritime care fac obiectul limitării prevăzute în Convenţia din 1996. Suma asigurată pentru fiecare navă pentru fiecare incident este egală cu valoarea maximă relevantă aplicabilă pentru limitarea răspunderii, astfel cum prevede Convenţia din 1996.


	Nemodificat
	5. Articolul 6 va avea următorul cuprins:

„Art. 6. - Asigurarea prevăzută la art. 4 sau 5, după caz, acoperă creanţele maritime care fac obiectul limitării prevăzute în Convenţia din 1996. Suma asigurată pentru fiecare navă pentru fiecare incident este egală cu valoarea maximă relevantă aplicabilă pentru limitarea răspunderii, astfel cum prevede Convenţia din 1996.”


	Cazurile de la art.4 şi art.5 sunt diferite şi nu trebuie luate în sens cumulativ.

	12 
	CAPITOLUL III: Certificatele de asigurare


	Nemodificat
	Nemodificat
	

	13 
	Art. 7 Existenţa asigurării prevăzute la art. 4 şi 5 se dovedeşte prin unul sau mai multe certificate eliberate de furnizorul acesteia, ale căror originale se păstrează la bordul navei respective.


	Nemodificat
	6. Articolul 7 va avea următorul cuprins:

„Art.  7. - Existenţa asigurării prevăzute la art. 4 sau 5 se dovedeşte prin unul sau mai multe certificate eliberate de furnizorul acesteia, ale căror originale se păstrează la bordul navei maritime respective.”

	Cazurile de la art.4 şi art.5 sunt diferite şi nu trebuie luate în sens cumulativ.

	14 
	Art. 8 (1)Certificatele eliberate de furnizorul asigurării cuprind cel puţin următoarele informaţii:

a)numele navei, numărul IMO de identificare a navei şi portul de înmatriculare;

b)numele şi sediul principal al proprietarului navei;

c)tipul şi durata asigurării;

d)numele şi sediul principal al furnizorului asigurării şi, dacă este cazul, sediul la care a fost încheiată asigurarea.

(2)În cazul în care limba folosită în certificate nu este engleza, franceza sau spaniola, textul include o traducere în una dintre aceste limbi.


	Nemodificat
	Nemodificat
	

	15 
	CAPITOLUL IV: Inspecţiile la nave, expulzarea din porturi şi refuzarea accesului în porturi

	Nemodificat
	Nemodificat
	

	16 
	Art. 9 Orice inspecţie a unei nave care face escală într-un port românesc sau care operează în marea teritorială a României fără a intra în vreun port românesc, efectuată în conformitate cu dispoziţiile Directivei 2009/16/CE a Parlamentului European şi a Consiliului din 23 aprilie 2009 privind controlul statului portului, transpusă prin Hotărârea Guvernului nr. 811/2010 privind controlul statului portului, cuprinde şi verificarea existenţei la bordul navei a certificatelor prevăzute la art. 7, precum şi a valabilităţii acestora.

	Nemodificat
	7. Articolul 9 va avea următorul cuprins:

„Art. 9. -  Orice inspecţie a unei nave maritime, care face escală într-un port românesc sau care operează în marea teritorială a României fără a intra în vreun port românesc, efectuată în conformitate cu dispoziţiile Directivei 2009/16/CE a Parlamentului European şi a Consiliului din 23 aprilie 2009 privind controlul statului portului, transpusă prin Hotărârea Guvernului nr. 811/2010 privind controlul statului portului, cuprinde şi verificarea existenţei la bordul navei maritime a certificatelor prevăzute la art. 7, precum şi a valabilităţii acestora.”

	Introducerea virgulei se impune.

	17 
	Art. 10 (1)În cazul în care certificatele prevăzute la art. 7 nu se află la bordul navei sau nu mai sunt valabile şi fără a aduce atingere dispoziţiilor art. 19 alin. (2) din Hotărârea Guvernului nr. 811/2010, ce prevăd reţinerea navelor în cazul constatării deficienţelor care prezintă un pericol clar pentru siguranţa navigaţiei, sănătate sau mediu, Autoritatea Navală Română este autorizată să procedeze la expulzarea navei respective.
(2)Înainte de a proceda la expulzarea navei pentru motivele menţionate la alin. (1), Autoritatea Navală Română acordă proprietarului navei respective un termen de 72 de ore lucrătoare pentru remedierea situaţiei, începând din momentul primirii de către comandantul navei a raportului de inspecţie. În cazul în care, până în momentul expirării acestui termen sau până la plecarea navei, dacă aceasta are loc înainte de expirarea termenului, proprietarul navei nu prezintă certificatele de asigurare cerute, în original, Autoritatea Navală Română ia decizia de expulzare a navei.
(3)Expulzarea navei se face în baza deciziei de expulzare emise de directorul general al Autorităţii Navale Române. Modelul deciziei de expulzare a navei este prevăzut în anexa care face parte integrantă din prezenta ordonanţă de urgenţă.

(4)Decizia de expulzare a navei se comunică imediat de către Autoritatea Navală Română, împreună cu raportul de inspecţie, după cum urmează:

a)statului de pavilion al navei respective;
b)Ministerului Transporturilor şi Infrastructurii, pentru notificarea Comisiei Europene;

c)tuturor celorlalte state membre ale Spaţiului Economic European.

(5)Decizia de expulzare a navei este aplicabilă din momentul emiterii ei şi se execută, de regulă, imediat după luarea la cunoştinţă de către comandantul navei respective. În cazul în care deficienţele constatate la navă în timpul controlului acesteia de către statul portului - inspecţie PSC - prezintă un pericol clar pentru siguranţa navigaţiei, sănătate sau mediu, Autoritatea Navală Română poate amâna executarea deciziei de expulzare până când stabileşte că nava poate naviga fără riscuri majore pentru siguranţa şi sănătatea pasagerilor şi a echipajului, pentru siguranţa altor nave şi pentru mediul marin.


	Nemodificat
	Nemodificat

8. La articolul 10, alineatul (2), litera b) a alineatului (4) şi alineatul (5) vor avea următorul cuprins:

„(2) Înainte de a proceda la expulzarea navei maritime pentru motivele prevăzute la alin. (1), Autoritatea Navală Română acordă proprietarului navei respective un termen de 72 de ore lucrătoare pentru remedierea situaţiei, începând din momentul primirii de către comandantul navei a raportului de inspecţie. În cazul în care, în momentul expirării acestui termen sau la plecarea navei maritime, dacă aceasta are loc înainte de expirarea termenului, proprietarul navei nu prezintă certificatele de asigurare cerute, în original, Autoritatea Navală Română ia decizia de expulzare a navei.

Nemodificat

Nemodificat

Nemodificat

................................................................................
b)Ministerului Transporturilor, pentru notificarea Comisiei Europene;
Nemodificat

.................................................................................
(5)Decizia de expulzare a navei maritime este aplicabilă din momentul emiterii ei şi se execută, de regulă, imediat după luarea la cunoştinţă de către comandantul navei respective. În cazul în care deficienţele constatate la navă în timpul controlului acesteia de către statul portului – în cadrul  inspecţiei PSC - prezintă un pericol clar pentru siguranţa navigaţiei, sănătate sau mediu, Autoritatea Navală Română poate amâna executarea deciziei de expulzare până când stabileşte că nava poate naviga fără riscuri majore pentru siguranţa şi sănătatea pasagerilor şi a echipajului, pentru siguranţa altor nave şi pentru mediul marin.”

	Procedura de expulzare, în aceste cazuri, se aplică după epuizarea termenelor respective şi nu „până” la epuizarea acestor termene.

Completare necesară pentru a da coerenţă textului.

	18 
	Art. 11 (1)Navelor, indiferent de pavilionul pe care îl arborează, pentru care Autoritatea Navală Română a emis decizii de expulzare sau referitor la care a primit notificări din partea autorităţilor competente ale altor state membre ale Spaţiului Economic European privind emiterea unor decizii de expulzare, li se refuză accesul în orice port şi operarea în orice loc din marea teritorială a României.
(2)Refuzul accesului este aplicabil din momentul în care nava a părăsit portul românesc ori un loc de operare din marea teritorială a României sau, după caz, din momentul în care Autoritatea Navală Română a primit notificarea din partea autorităţii competente a unui stat membru al Spaţiului Economic European privind emiterea deciziei de expulzare.
(3)Refuzul accesului se menţine până la data primirii de către Autoritatea Navală Română a notificării din partea proprietarului navei privind obţinerea certificatelor de asigurare cerute în conformitate cu dispoziţiile art. 7.


	Nemodificat
	9. La articolul 11, alineatul (1) va avea următorul cuprins:

„Art. 11.- (1)Navelor maritime, indiferent de pavilionul pe care îl arborează, pentru care Autoritatea Navală Română a emis decizii de expulzare sau pentru care a primit notificări din partea autorităţilor competente ale altor state membre ale Spaţiului Economic European privind emiterea unor decizii de expulzare, li se refuză accesul în orice port şi operarea în orice loc din marea teritorială a României.”
Nemodificat

Nemodificat


	De precizat că prezenta ordonanţă se referă numai la navele maritime.

Completare necesară pentru a da coerenţă textului.



	19 
	CAPITOLUL V: Sancţiuni


	Nemodificat
	
	

	20 
	Art. 12 (1)Constituie contravenţie şi se sancţionează cu amendă de la 10.000 lei la 50.000 lei lipsa de la bordul navelor care arborează pavilionul român a certificatelor de asigurare valabile, prevăzute la art. 7.

(2)Constatarea contravenţiei şi aplicarea sancţiunii se efectuează de către Autoritatea Navală Română prin:

a)personalul cu drept de control din cadrul căpităniilor portuare;

b)inspectorii din cadrul serviciului însărcinat cu controlul statului pavilionului.
(3)Sancţiunea contravenţională se aplică comandantului navei, care este reprezentantul legal al proprietarului ori al operatorului navei.

(4)Contravenţiei prevăzute la alin. (1) îi sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.


	Nemodificat
	Nemodificat

Nemodificat

10. La articolul 12, alineatul (3) va avea următorul cuprins: 

„(3)Sancţiunea contravenţională se aplică comandantului navei maritime, care este reprezentantul legal al proprietarului navei.”
Nemodificat

11. La articolul 12, după alineatul (4) se introduce un nou alineat, alineatul (5), cu următorul cuprins:

„(5) Cuantumul amenzilor contravenţionale, prevăzute la alin.(1), poate fi modificat prin hotărâre a Guvernului.”


	În art.3 este definit proprietarul navei în care este inclus şi operatorul.

Prevedere necesară, pentru a nu se realiza modificarea cunatumurilor, de fiecare dată prin lege.

	21 
	CAPITOLUL VI: Dispoziţii finale


	Nemodificat
	Nemodificat
	

	22 
	Art. 13 Autoritatea Navală Română ţine evidenţa sancţiunilor contravenţionale aplicate navelor care arborează pavilionul român, precum şi a deciziilor de expulzare emise sau despre care a fost notificată de autorităţile competente ale statelor membre ale Uniunii Europene.


	Nemodificat
	12. Articolul 13 va avea următorul cuprins:

„Art. 13 - Autoritatea Navală Română ţine evidenţa sancţiunilor contravenţionale aplicate navelor maritime care arborează pavilionul român, precum şi a deciziilor de expulzare a navelor maritime emise sau despre care a fost notificată de autorităţile competente ale statelor membre ale Uniunii Europene.”

	Completare necesară.

	23 
	Art. 14 Ministerul Transporturilor şi Infrastructurii va comunica Comisiei Europene textul prezentei ordonanţe de urgenţă.


	Nemodificat
	13. Articolul 14 va avea următorul cuprins:

„Art. 14 - Ministerul Transporturilor va comunica Comisiei Europene textul prezentei ordonanţe de urgenţă.”

	

	24 
	Prezenta ordonanţă de urgenţă transpune Directiva 2009/20/CE a Parlamentului European şi a Consiliului din 23 aprilie 2009 privind asigurarea proprietarilor navelor în ceea ce priveşte creanţele maritime, publicată în Jurnalul Oficial al Uniunii Europene, seria L, nr. 131 din 28 mai 2009, pag. 128-131.


	Nemodificat
	Nemodificat

